***ΣΥΝΔΕΤΙΚΑ ΡΗΜΑΤΑ - ΚΑΤΗΓΟΡΟΥΜΕΝΟ***

Συνδετικά ρήματα

* Τα ρήματα που παίρνουν κατηγορούμενο ονομάζονται συνδετικά, γιατί συνδέουν το υποκείμενο με το κατηγορούμενο.

Το πιο χαρακτηριστικό συνδετικό ρήμα είναι το είμαι.

 π.χ. Ο Γιώργος είναι όμορφος.

**Τα κυριότερα συνδετικά ρήματα είναι τα εξής:**

Είμαι, γίνομαι, φαίνομαι, θεωρούμαι, μοιάζω, γεννιέμαι, πεθαίνω, βρίσκομαι, αισθάνομαι, νιώθω, διορίζομαι, εκλέγομαι, αποδεικνύομαι, κληρώνομαι, λέγομαι, ονομάζομαι, καλούμαι, ανακηρύσσομαι, μένω, παραμένω, αναγνωρίζομαι, αποτελώ, εμφανίζομαι, λογαριάζομαι, χειροτονούμαι, ζω, πάω για (π.χ. πρόεδρος)

***Τα συνδετικά ρήματα παίρνουν ΜΟΝΟ κατηγορούμενο!!!!***

Και **πρέπει να μάθετε απ’ έξω** όσα πιο πολλά μπορείτε!

* Υπογραμμίζω **τα ρήματα** και βρίσκω τα **αντικείμενα** ή τα **κατηγορούμενά** τους. Προσοχή! Μπορεί να είναι και αμετάβατα και να μην έχουν τίποτα!

1. Φαίνομαι κουρασμένος (=κατηγορούμενο).
2. Ο κύριος Γιώργος χειροτονήθηκε αρχιεπίσκοπος χθες το πρωί.
3. Αθηνά, έφαγες το πρωινό σου;
4. Η Εβελίνα πάει για πρόεδρος στις εκλογές.
5. Πλύνετε τα χέρια σας σχολαστικά!
6. Μη γίνεσαι γελοίος!
7. Διάβασε προσεκτικά τις οδηγίες.
8. Ο Διονύσης φαίνεται αρκετά κουρασμένος
9. Αργυρώ, φαίνονται τα γράμματά μου; (προσοχή-παγίδα!)
10. Μοιάζεις με φάντασμα.
11. Έφτιαξα μια μάσκα από ύφασμα.
12. Ο κύριος Κώστας πέθανε πάμφτωχος.
13. Τρέξε πιο γρήγορα Γρηγόρη!
14. Η Δανάη διορίστηκε δασκάλα σε δημόσιο σχολείο.
15. Ο ξάδελφός σου αποδείχτηκε ειλικρινής μετά από όσα συνέβησαν.
16. Ο κύριος Κώστας είναι δήμαρχος.
17. Ο Σωκράτης σπουδάζει γιατρός.
18. Η Νίκη εκλέχτηκε πρόεδρος.
19. Ο Ηρόδοτος θεωρείται «πατέρας της ιστορίας μας».